Publication: Magyar Közlöny
Issue: MK-2009-141 (Year: 2009, Number: 141)
Era: 2004-2010
Section: adó szakok, illetve a felsõoktatásról szóló 1993. évi LXXX. törvény szerinti fõiskolai vagy egyetemi szintû alapképzési
Paragraph Index: 217

c) A szakképzettség gyakorlásához szükséges személyes adottságok és készségek: – esztétikai érzék és szuverén látásmód, – kreativitás, rugalmasság, alkotókészség, – jó kézügyesség, rajzi és mintázási készség, – probléma felismerõ és megoldó készség, – intuíció és módszeresség, – kifinomult arányérzék és térlátás, – önálló ítélõképesség, – jó kommunikációs készség, – információ feldolgozási képesség, – elkötelezettség és igény a minõségi alkotó munkára, – környezettel, emberi problémákkal, helyzetekkel szembeni érzékenység, – kezdeményezõ, illetve döntéshozatali képesség, személyes felelõsségvállalás és elhivatottság, – alkalmasság az együttmûködésre, a csoportmunkában való részvételre, kellõ gyakorlat után vezetõi feladatok ellátására. 7. A mesterfokozat és a szakképzettség szempontjából meghatározó ismeretkörök: 7.1. Alapozó ismeretek: (40–60 kredit) természettudományi, gazdasági és társadalmi ismeretek: matematika, ábrázoló geometria, közgazdaságtan, építészeti menedzsment, jogi ismeretek; mûvészeti alapismeretek: képzõmûvészeti alapismeretek, tér és tárgyábrázolás, mûvészettörténet; 7.2. Szakmai törzsanyag kötelezõ ismeretkörei: 105–155 kredit tervezési és mûvészeti ismeretek: szín- és fényelmélet, építészeti tervezés, komplex tervezés, építészettörténet, építészetelmélet, építõmûvészet, építészeti rajz, mûvészeti rajz, képzõ- és iparmûvészet; mûszaki ismeretek: építészeti alapismeretek, anyagismeret, mechanika, épületszerkezettan, mûemlékvédelem, épületszerkezetek tervezése, szerkezettervezés, épületgépészet; 7.3. Szakmai törzsanyag kötelezõen választható ismeretkörei: 90–120 kredit differenciált szakmai ismeretek: mûvészeti stúdiumokon: plasztika, festészet, építészeti grafika, iparmûvészeti gyakorlat, építészeti tér és plasztika, elméleti stúdiumokon: társadalomelmélet, esztétika, prezentációs technikák, tervezési stúdiumokon: környezettervezés, épület- és belsõépítész tervezési gyakorlatok, számítógéppel segített tervezés, építészeti modellezés, formatervezés; diplomamunka: 30 kredit. 8. A képzéshez kapcsolt szakmai gyakorlat követelményei: A szakmai gyakorlat külsõ helyszínen, összesen 12 hetes, a felsõoktatási intézmény tanterve által meghatározott gyakorlat, amely 4 részbõl áll. Ezek: a rajz készséget fejlesztõ 1 hetes alkotótábor, az 1 hetes tervezõ alkotótábor, a 2 hetes közigazgatási gyakorlat és a 8 hetes tervezõirodai gyakorlat. 9. Idegennyelv-ismeret követelményei: A mesterfokozat megszerzéséhez államilag elismert, legalább középfokú, (B2), komplex típusú nyelvvizsga vagy azzal egyenértékû érettségi bizonyítvány, illetve oklevél szükséges bármely olyan élõ idegen nyelvbõl, amelyen az adott szakmának tudományos szakirodalma van.

Source: https://magyarkozlony.hu/hivatalos-lapok/9fcd00b5bcc3d0ba8b148f82dee6f7f3d9031cbc/dokumentumok/961db4e4638afb0983f96d4328e38e20ed2a173e/letoltes